Semut

Semut () ialah sejenis serangga sosial dalam keluarga Formicidae, dan tergolong bersama penyengat dan lebah dalam order Hymenoptera. Semut berevolusi daripada keturunan seakan penyengat dalam zaman pertengahan Usia Kapur antara 110 dengan 130 juta tahun lalu dan mempelbagai selepas kemunculan tumbuhan berbunga. Kini, terdapat lebih 12,500 spesies diklasifikasikan dengan jumlah anggaran lebih kurang 22,010 spesies. Semut mudah dikenalpasti dari antena yang menyinggung dan struktur seperti nod yang tersendiri yang membentuk suatu pinggang langsing begebu. 

Lebih 13,800 daripada 22,000 spesies yang telah dianggarkan telah dikelaskan. Ia boleh ditemui di semua daratan seluruh dunia kecuali Antartika dan beberapa pulau terpencil, ia hidup biak dalam kebanyakan ekosistem dan membentuk 15–25% biojisim haiwan darat. 

Semut membentuk koloni yang bersaiz daripada beberapa puluh individu pemangsa tinggal di rongga alamiah kecil ke koloni besar berorganisasi yang menghuni satu kawasan besar dan terdiri daripada jutaan individu. Koloni-koloni besar ini sebahagian besar ahlinya merupakan semut betina tanpa sayap mandul yang membentuk kasta "pekerja", "askar pelangi", atau kumpulan khusus lain. Koloni ini juga mempunyai semut jantan subur yang dipanggil "dron" dan satu atau lebih semut betina subur yang dipanggil "ratu". Koloni-koloni ini kadangkala digambarkan sebagai satu superorganisma kerana semut-semutnya kelihat seperti berfungsi sebagai satu entiti bersatu, bekerja bersama-sama menyokong koloni.

 Rujukan 

 Pautan luar 

 Antweb from The California Academy of Sciences
 AntBlog a website dedicated to the study of ant colonies 
 AntBase - a taxonomic database with literature sources
 Discover Life—images, information and links
 BugGuide
 Global Ant Project
 Navajo Ant Project 
 Article on ants

Kategori:Hymenoptera
Kategori:Semut
Kategori:Serangga
Kategori:Simbiosis